Rijeka, 31. kolovoza 2020.g.

**POZIV NA KONFERENCIJU ZA MEDIJE**

**NAJAVA GLAZBENIH FESTIVALA *EUROPSKI DANI JAZZA* I *JAZZ TIME* ISPRED EXPORTA NA DELTI**

**U utorak, 1. rujna 2020.g. u 10 sati ispred Exporta na Delti održat će se konferencija za medije na kojoj će biti najavljeni glazbeni festivali *Europski dani jazza* i *Jazz Time*, koji će se od 2. do 5. rujna 2020.g. održavati ispred Exporta na Delti.**

**Na konferenciji za medije govorit će:**

* **Irena Kregar Šegota**, direktorica RIJEKE 2020
* **Damjan Grbac**, umjetnički voditelj projekta Europski dani jazza i 29. Međunarodnog festivala jazz glazbe JazzTime Rijeka
* **Zvonimir Radišić**, jazz gitarist i voditelj projekta Zvonimir Radišić Trio
* **Emir Grozdanić**, blues gitarist i predstavnik projekta Jed Becker's Group
* **Spartaco Črnjarić**, jazz gitarist i voditelj SpartJazz projekta
* **Alba Nacinovich**, jazz vokalistica i predstavnica projekta Alba&Leo

**Rijeka će od 2. do 5.rujna biti u znaku jazza. Epidemiološka situacija spojila je dva festivalska projekta, *Jazz Time Rijeka* i *Europske dane jazza*, u višednevnu glazbenu poslasticu za ljubitelje jazz glazbe.**

Nastavljajući dugogodišnju tradiciju njegovanja jazz izričaja, ***Jazz Time Rijeka*** festival i ove će godine, 29. put zaredom, otvoriti svoja vrata **4. i 5. rujna**, na radost svih ljubitelja vrhunske glazbe i predstaviti glazbenike koje povezuje ljubav prema jazzu i “gradu koji teče”.

Ove godine festival će se održati u ranijem terminu i oslonit će se na domaće jazz snage, a priklonit će mu se i projekt *Europski dani jazza*.

***Europski dani jazza*** novi je festivalski projekt u sklopu programa Rijeke 2020 - Europske prijestolnice kulture, a zamišljen je kao višednevna prezentacija europske i lokalne jazz scene i jazz glazbe uopće. Jazz glazba predstavit će se **2. i 3. rujna** najširoj publici kroz koncerte glazbenika iz Rijeke i okolice, koji predstavljaju svoje autorske projekte naslonjene na europsku jazz tradiciju i u kojima se promiče suradnja lokalnih i europskih glazbenika.

**Ulaz na oba festivala je slobodan.**

**Na festivalima nastupaju:**

2.9. (*Europski dani jazza*) *Spart Jazz Quintet, Jed Becker's Group feat. Elvis Stanić* i *Alba&Leo*

3.9. (*Europski dani jazza*) *GIIPUJA, Zvonimir Radišić TRIO* i *Love Runners Band*

4.9. *(Jazz Time)*  *Marko Ramljak Band, Joe Kaplowitz "Organic Intelligence" trio* i *B's FUNstallation*

5.9. *(Jazz Time)* *Robert Mikuljan quintet, Levačić/Kralj/Pavić Trio* i *Sterptet*

Unaprijed zahvaljujem na dolasku.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu); Mob: +385 91 612 63 42